CELEX: 52010DP0252
Language: sl
Date: 2010-07-06 00:00:00
Title: Zahteva za zaščito poslanske imunitete Valdemarja Tomaševskega Sklep Evropskega parlamenta z dne 6. julija 2010 o zahtevi za zaščito imunitete in privilegijev Valdemarja Tomaševskega (2010/2047(IMM))

2.12.2011   
            
            
               SL
            
            
               Uradni list Evropske unije
            
            
               CE 351/137
            
         Torek, 6. julij 2010Zahteva za zaščito poslanske imunitete Valdemarja Tomaševskega
   P7_TA(2010)0252
   Sklep Evropskega parlamenta z dne 6. julija 2010 o zahtevi za zaščito imunitete in privilegijev Valdemarja Tomaševskega (2010/2047(IMM))
   2011/C 351 E/22
   
      Evropski parlament,
   ob upoštevanju zahteve za zaščito imunitete Valdemarja Tomaševskega, posredovane predsedniku Evropskega prlamenta 2. februarja 2010 in razglašene na plenarnem zasedanju 24. marca 2010,
   po zagovoru Valdemarja Tomaševskega v skladu s členom 7(3) svojega poslovnika,
   ob upoštevanju členov 8 in 9 protokola št. 7 o privilegijih in imunitetah Evropske unije, ki je priložen pogodbam, in člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
   ob upoštevanju statuta evropskih poslancev z dne 28. septembra 2005,
   ob upoštevanju člena 6(2) in člena 7 svojega poslovnika,
   ob upoštevanju poročila Odbora za pravne zadeve (A7-0214/2010),
   
               A.
            
            
               ker je Valdemar Tomaševski poslanec Evropskega parlamenta,
            
         
               B.
            
            
               ker zoper Valdemarja Tomaševskega ne teče sodni postopek v smislu člena 8 protokola in torej ne gre za primer poslanske imunitete,
            
         
               C.
            
            
               ker kodeks ravnanja za politične predstavnike države, ki je bil uveden z zakonom 19. septembra 2006 (X.N-816), njegovo spoštovanje pa zagotavlja glavna komisija za uradno etiko Republike Litve, ki je politični organ, ustanovljen z zakonom 1. julija 2008 (N.X-1777), določa, da velja tudi za evropske poslance, izvoljene v Litvi,
            
         
               D.
            
            
               ker je 22. januarja 2010 glavna komisija za uradno etiko Republike Litve sprejela sklep, s katerim je Valdemarju Tomaševskemu na podlagi tega kodeksa ravnanja izdala „javno opozorilo“ v zvezi z njegovimi političnimi dejavnostmi evropskega poslanca,
            
         
               E.
            
            
               ker so v skladu s členom 2 statuta poslancev Evropskega parlamenta (1)„[p]oslanci […] svobodni in neodvisni“,
            
         
               F.
            
            
               ob upoštevanju načela primarnosti prava Unije,
            
         
               G.
            
            
               ker omenjeni sklep in zakonodaja Republike Litve, na katerem sklep temelji, predstavljata kršitev prava Unije, saj ne spoštujeta načeli svobode in neodvisnosti evropskega poslanca, ki ju določa člen 2 statuta poslancev,
            
         
               H.
            
            
               ker je naloga Evropske komisije kot varuhinje pogodb, da zoper Republiko Litvo začne postopek zaradi kršitve na podlagi člena 258 Pogodbe o delovanju Evropske unije,
            
         
               1.
            
            
               poziva Evropsko komisijo, naj pri litvanskih oblasteh posreduje, da doseže spoštovanje prava Evropske unije, in naj po potrebi začne postopek zaradi kršitve prava Unije, ki ga določa člen 258 Pogodbe o delovanju Evropske unije;
            
         
               2.
            
            
               naroči svojemu predsedniku, naj to odločitev in poročilo pristojnega odbora nemudoma posreduje Evropski komisiji in pristojnim organom Republike Litve.
            
         
      (1)  UL L 262, 7.10.2005, str.1.